# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA SLAVA CERCHEZĂ**, cu sediul în com. Slava Cercheză, loc. Slava Cercheză, str. Principală, nr. 224, jud. Tulcea, înregistrată la APM Tulcea cu nr. 4693/19.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2017, că proiectul " **REABILITARE ŞI MODERNIZARE DISPENSAR COMUNA SLAVA CERCHEZĂ, JUD. TULCEA** "**,** propus a se realiza în intravilan, com. Slava Cercheză, satul Slava Cercheză, str. Principală, jud. Tulcea, identificat prin nr. topografic T20, P 1341, **nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0091 Pădurea Babadag .

- amplasamentul se află în intravilan, com. Slava Cercheză, satul Slava Cercheză, str. Principală, jud. Tulcea, identificat prin nr. topografic T20, P 1341. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administratiei Podişului Nord Dobrogean.

**Localizarea proiectului :**

- amplasamentul se află în intravilan, com. Slava Cercheză, satul Slava Cercheză, str. Principală, jud. Tulcea, identificat prin nr. topografic T20, P 1341, pe un teren cu folosinţa actuală : dispensar medical - construcţii, conform încadrării cadastrale.

**Caracteristicile proiectului :**

Proiectul constă în reabilitarea şi modernizarea corpului de clădire C1-Dispensar, cu o suprafaţă construită de 273 mp şi o suprafaţă desfăşurată de 273 mp, reamenajarea şi izolarea termică a acestuia, şi are ca finalitate reabilitarea obiectivului: Dispensar uman din satul Slava Cercheză.

Corpul de clădire C1-Dispensar este amplasat pe un teren în suprafaţă de 1817 mp.

 După executarea lucrărilor de reabilitare şi modernizare a corpului C1-Dispensar caracteristicile tehnice şi parametrii specifici investiţiei sunt :

Regim de înălţime = Parter , suprafaţă construită = 273 mp , suprafaţă desfăşurată = 273 mp .

Principalele lucrări de reabilitare la construcţia existentă a dispensarului prevăzute de proiect sunt următoarele:

* Refacere/rezidire zone din pereţi care prezintă fisuri/crăpături;
* Reparaţii la fisurile din zidărie prin injecţii cu mortar;
* Sporirea rezistenţei golurilor de zidărie, acolo unde este cazul;
* Refacerea tencuielilor exterioare (250 mp) /interioare (270,8 mp) ;
* Decopertarea pardoselii şi a şapei existente, hidroizolarea fundaţiilor şi a planşeului şi realizarea unui nou planşeu pe sol, a şapei şi finisaje specifice noilor recompartimentări;
* Desfiinţare goluri de uşă din planuri de arhitectură;
* Realizare de noi pereţi de recompartimentare din materiale uşoare pentru crearea a trei grupuri sanitare şi a unui spaţiu pentru centrala termică, cu finisaje şi dotări realizate conform destinaţiei propuse;
* Demontarea învelitorii din tablă zincată, consolidarea elemenetelor şarpantei deteriorate şi realizarea unei noi învelitori din tablă profilată (350 mp) ;
* Refacerea tâmplăriilor care au suferit modificări:
* Realizarea instalaţiilor de canalizare menajeră pentru grupurile sanitare nou create;
* Realizarea instalaţiei de alimentare şi distribuţie a apei reci şi a apei calde ;
* Realizarea instalaţiei de producere a agentului termic şi distribuire la corpurile statice;
* Lucrări de reabilitare a instalaţiei de alimentare cu energie electrică;
* Refacere trotuar (60 mp) şi etanşare împotriva infiltraţiilor de apă în teren şi pereţi;
* Alimentarea cu apă: prin racordarea instalaţiei de apă potabilă la reţeaua de alimentare cu apă potabilă a localităţii; apa caldă va fi asigurată de un boiler electric;
* Canalizarea apelor uzate menajere: racordare la reţeaua de canalizare a localităţii;
* Energie electrica: branşament existent la reţeaua de energie electrică din localitate;
* Energie termică: Încălzirea va fi asigurată de o centrală termică alimentată cu combustibil solid amplasată într-un spaţiu special destinat.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Pe parcursul execuţiei întreg perimetrul şantierului va fi împrejmuit, pentru a nu afecta vizual împrejurimile. Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 20 din 01.09.2017, emis de Primăria Comunei Slava Cercheză .

Titularul proiectului va respecta condiţiile impuse prin Avizul Administratiei Podişului Nord Dobrogean.

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**